钦定古今图书集成/理学汇编/学行典/第192卷 > 李天佑
## 钦定古今图书集成/理学汇编/学行典/第192卷 > 李天佑

按《寿昌县志》：“李天佑，字国器，仁四都人。大德五年进
士，授兰谿州知州，有善政。丁母忧，庐墓三年，芝生坐
隅。县尹韩彦文具闻于朝，上嘉之，遣使征之，陟以显
官，不起。至元闲，复遣使表其门。所著有《养恬集》。”

===鲍兴===按《济南府志》：“鲍兴，字熊飞，邹平人。至正闲，随父宦游
浙上，值兵变，避难于淞，辄诡名氏。母王氏病，罄赀求
医。母丧三年，守墓不入私室，哀毁骨立。服阕，虑其父
缺侍，置大楼船一具，载父随寓为家。父名隐，字起之，
浮游湖海，号渔樵主者。”